קסם בת הים

קסם בת הים (באנגלית: Mermaid Magic) היא סדרת טלוויזיה איטלקית-קנדית בהנפשה ממוחשבת, מסוגת פנטזיה, הרפתקאות וקומדיה, אשר הופקה על ידי Rainbow S.p.A בשיתוף RAI והונפשה על ידי Bardel Entertainment שבבעלותה.

הסדרה נוצרה, הופקה ובוימה על ידי איג'יניו סטראפי, כאשר עוד לקחו חלק בביום ויקי לופז אמורס וגיא ברעלי, שמשמש גם כשואו-ראנר שלה. ג'ואן לי הייתה שותפה ליצירת הסדרה יחד עם בעלה סטראפי, כאשר היא גם המפיקה בפועל שלה יחד עם דניס בראצ'י, סטפנו פראטיני ופאולה ורדנלי. הכותבים של הסדרה הם ריץ' בארנס, ננסי כהן וסטיב קובין והיא הולחנה על ידי מתאו קורלו.

לסדרה הופקו ביחד 20 פרקים באורך 22 דקות שמותאמים לגילאים 9–12, אשר התפרסו על גבי שתי עונות והופצו במדינות נבחרות בשירות הסטרימינג נטפליקס. העונה הראשונה, הכוללת עשרה פרקים, עלתה לשירות ב-22 באוגוסט 2024.

== תקציר העלילה ==
הסדרה עוקבת אחר בנות הים מרלינדה הנסיכה וחברותיה סשה ונריסה, כשהן עוזבות את עולמן שבתוך הים ועוברות ליבשה על מנת להציל את ממלכתן התת-ימית מפני הפיראט האימתני ברברוסה ומפלצות הים שלו.

== דמויות ==
* מרלינדה – נסיכת בת ים בת שש עשרה. בעלת אופי אימפולסיבי שמעמיד אותה לעתים קרובות בצרות. יש לה כוחות הידרוקינזיס.
* נריסה – בת ים בכוח העלית של ממלכת מרטרופיה. בת שמונה עשרה ואחת מחברותיה הטובות של מרלינדה, שתפקידה הוא גם להגן עליה. היא אמיצה, מיומנת ובעלת אופי נוקשה. יש לה כוחות חשמל.
* סשה – בת בים בגיל שש עשרה וחברתה הטובה ביותר של מרלינדה. חולמת להיות מפורסמת. בעלת כוחות הסוואה.
* טיילר – בן אדם בגיל 15. אחיה התאום של סיליה. הרפתקן שאוהב פיראטים.
* סיליה – בת אדם בגיל 15. אחותו התאומה של טיילר. מנהלת מרכז הצלה ימי ומטפלת ביצורי ים.
* אלכס – בן ים בכוח העלית של ממלכת מרטרופיה. מאוהב בנסיכה מרלינדה.
* פרד – בן אדם שלומד בכיתה של טיילר וסיליה. חוקר טכנולוגיה ובונה מכשירים מגניבים למען שמירה על הים.
* בו ג'וניור – חיית המחמד של סשה.
* המלך סיפורד – בן ים. מנהיג מרטרופיה ואביה של מרלינדה.
* המלכה קורליה – בת ים. מנהיגת מרטרופיה ואמה של מרלינדה. נעלמה וגורלה אינו ידוע.
* ברברוסה – פיראט שקולל על ידי נפטון. נבל שנחוש לכבוש את מרטרופיה למען שלטון נצחי. משתמש בפסולת רעילה על מנת ליצור מפלצות ים.
* מכשפת הים – מכשפה בעלת כישרון לחשים ושליטה בצמחי ים.

== מדבבים ==
{| class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת באיטלקית
!מדבב/ת בעברית
|-
|מרלינדה
|פרנקי קביץ'
|מרגריטה רבגיאני
!יפורסם בהמשך
|-
|נריסה
|ניסה וורד
|ורוניקה פוצ'ו
!יפורסם בהמשך
|-
|סשה
|קורטני שואו
|ג'ולייטה רבגיאני
!יפורסם בהמשך
|-
|טיילר
|ברייס פפנברוק
|ולריאנו קוריני
!יפורסם בהמשך
|-
|סיליה
|סטפני נובאק
|קיארה פביאנו
!יפורסם בהמשך
|-
|אלכס
| rowspan="2" |סדריק ל. וויליאמס
|מירקו קנלה
!יפורסם בהמשך
|-
|המלך סיפורד
|דאריו אופידו
!יפורסם בהמשך
|-
|פרד
|מרלון דאנס-הוי
|לורנצו קרישי
!יפורסם בהמשך
|-
|המלכה קורליה
| rowspan="2" |קרן סטרסמן
|אלאונורה דה אנגליס
!יפורסם בהמשך
|-
|מכשפת הים
|דניאלה ד'אנג'לו
!יפורסם בהמשך
|-
|ברברוסה
|קית' סילברסטיין
|סימונה מורי
!יפורסם בהמשך
|}

== שידור ==
{| class="wikitable plainrowheaders" style="text-align: center;"
! colspan="2" rowspan="2" scope="col" style="padding: 0 9px;" |עונה
! rowspan="2" scope="col" style="padding: 0 9px;" |מספר פרקים
! colspan="2" scope="col" style="padding: 0 90px;" |תקופת שידור מקורית
! colspan="2" scope="col" style="padding: 0 90px;" |תקופת שידור בישראל 
|-
! scope="col" |שידור ראשון
! scope="col" |שידור אחרון
! scope="col" |שידור ראשון
! scope="col" |שידור אחרון
|-
| scope="row" style="background: #FF69B4; color: #100; text-align: center;" |
|1
|10
| colspan="2" |22 באוגוסט 2024
!יפורסם בהמשך
!יפורסם בהמשך
|-
| scope="row" style="background: #9ACD32; color: #100; text-align: center;" |
|2
|10
! colspan="2" |יפורסם בהמשך
!יפורסם בהמשך
!יפורסם בהמשך
|}

== פרקים ==
=== עונה 1 ===
{| class="wikitable plainrowheaders" style="text-align: center;"
! scope="col" style="background: #FF69B4; color: #FFFFFF;" |מספר הפרק בסדרה
! scope="col" style="background: #FF69B4; color: #FFFFFF;" |שם הפרק באנגלית
! scope="col" style="background: #FF69B4; color: #FFFFFF;" |שם הפרק באיטלקית
! scope="col" style="background: #FF69B4; color: #FFFFFF;" |שם הפרק בעברית
! scope="col" style="background: #FF69B4; color: #FFFFFF;" |תאריך שידור מקורי
! scope="col" style="background: #FF69B4; color: #FFFFFF;" |תאריך שידור בישראל 
|-
|1
|The Pearls of Neptune
|
!יפורסם בהמשך
| rowspan="10" |22 באוגוסט 2024
!יפורסם בהמשך
|-
|2
|Pirates’ Cove
|
!יפורסם בהמשך
!יפורסם בהמשך
|-
|3
|Dark Secrets Beneath the School
|
!יפורסם בהמשך
!יפורסם בהמשך
|-
|4
|The Guardian of the Pearls
|
!יפורסם בהמשך
!יפורסם בהמשך
|-
|5
|The Haunted Ride
|
!יפורסם בהמשך
!יפורסם בהמשך
|-
|6
|Danger at Marine Rescue Center
|
!יפורסם בהמשך
!יפורסם בהמשך
|-
|7
|A Volcanic Adventure
|
!יפורסם בהמשך
!יפורסם בהמשך
|-
|8
|Return to Mertropia
|
!יפורסם בהמשך
!יפורסם בהמשך
|-
|9
|A Test for Merlinda
|
!יפורסם בהמשך
!יפורסם בהמשך
|-
|10
|The Power of the Pearls
|
!יפורסם בהמשך
!יפורסם בהמשך
|}

== הפקה ==
איג'יניו סטראפי, מנכ"ל ומייסד חברת ההפקה האיטלקית Rainbow S.p.A, שיתף בספטמבר 2021 שסדרת הטלוויזיה המונפשת "פינוקיו וחברים" תהיה אחת מהפקות המונפשות האחרונות שיעבוד עליהן, מפני שהוא מעוניין להתמקד בלייב אקשן. עם זאת, המשיך סטראפי להתמקד בהפקות מונפשות, בין היתר הפקה זו, אותה יצר, הפיק וביים, שלפי דבריו זמן רב הוא רצה ליצור "גיבורות בנות ים שהן בו זמנית לוחמות". סטראפי שיתף שהוא רצה להפיק סדרה שעוסקת בבנות ים מפני "שהיא נקודת פתיחה טובה לדבר על אקולוגיה וסביבה", נושא שיש לו דגש רב בעלילה. אשתו של סטראפי ואשת מפתח בחברת ההפקה האיטלקית, ג'ואן לי, היא גם שותפה ליצירת הסדרה. לי היא גם המפיקה בפועל שלה יחד עם דניס בראצ'י, סטפנו פראטיני ופאולה ורדנלי.

פיתוח סדרה זו נעשה יחד עם שירות הסטרימינג נטפליקס, אשר גם הפיץ אותה במדינות נבחרות ברחבי העולם. שירות הסטרימינג פנה לסטראפי שיפיק סדרת הנפשה נשית, שזו אחת מהמומחיות של החברה, שידועה בהפקה של "מועדון ווינX", וכך החלה העבודה על סדרה זו. זו לא הפעם הראשונה שנטפליקס משתפת פעולה עם סטראפי, אשר ידעו בחיבתו לשירות, לאחר שלקח חלק בהפקה ובהפצה של מספר פרויקטים שלו, ביניהם "עולם הווינX" ו"גורל: סאגת ווינX". שותפה נוספת להפקת הסדרה היא RAI. ההנפשה הממוחשבת של הסדרה נעשתה על ידי Bardel Entertainment הקנדי שבבעלות Rainbow S.p.A. הכותבים של הסדרה הם ריץ' בארנס, ננסי כהן וסטיב קובין, והשואו-ראנר שלה הוא גיא ברעלי, שאף גם לקח חלק בביום בנוסף לסטראפי יחד עם ויקי לופז אמורס. 

הסדרה הוכרזה על ידי נטפליקס ב-9 ביוני 2022, לקראת פסטיבל סרטי האנימציה הבין-לאומי אנסי שהתרחש שבוע לאחר מכן, יחד עם פרויקטים אירופאים מונפשים נוספים שיופצו על ידיו. בריאיון שעשה באוגוסט 2022, סיפר סטראפי שהסדרה תכלול 20 פרקים ושתקציבה כמעל 20 מיליון אירו, כאשר חלק ממימונה הוא מהמנהל הכללי לקולנוע ואודיו-ויזואלי. במרץ 2023 נודע שפרקי הסדרה יתפרסו על גבי שתי עונות, כאשר כל עונה תכלול עשרה פרקים. בספטמבר 2023 ציין סטראפי שהסדרה תצא בין השנים 2024–2025, לצד הסדרות "גורמיטי: העידן החדש" ו"מועדון ווינX" שמופקות גם על ידיו.

במרץ 2024 פורסם שהעונה הראשונה של הסדרה תעלה לנטפליקס במהלך הרבעון השלישי של שנת 2024, בתקופת הקיץ. לאחר שבתחילת יוני 2024 החלו להתפרסם תצוגות מקדימות מתוך הסדרה בעמודים שלה ברשתות החברתיות, פורסם ב-8 ביוני, במהלך יום האוקיינוסים העולמי, הטיזר הרשמי שלה ונודע שהיא תעלה לנטפליקס במהלך חודש אוגוסט. ב-10 ביוני 2024 הוכרז שהעונה הראשונה של הסדרה תעלה במלואה לשירות ב-22 באוגוסט. ב-19 ביולי 2024 פורסם טריילר הסדרה.

=== שם הסדרה ===
כשהסדרה הוכרזה לראשונה ביוני 2022 נודע ששמה יהיה "קסם בת הים" ("Mermaid Magic"), לאחר מכן באוגוסט של אותה שנה סטראפי שיתף ששם זה הוא זמני. במרץ 2023 פורסם ששם הסדרה הוא "מרטרופוליס" ("Mertropolis"). שם זמני נוסף שהיה לסדרה הוא "מרלינדה: סוד האוקיינוס העמוק" ("Merlinda: The Secret of Deep Ocean"). ביוני 2023, במהלך פסטיבל סרטי האנימציה הבין-לאומי אנסי, הוצגה הסדרה בשם חדש, "בנות ים: קסם המעמקים" ("Mermaids: Magic of The Deep"). בסופו של דבר הסדרה קיבלה את השם בו היא הוכרזה לראשונה.

== מוזיקה ==
הסדרה הולחנה על ידי מתאו קורלו. שיר הפתיחה, "Making Waves", בוצע בשפה האנגלית על ידי אשלי אלישה ובשפה האיטלקית על ידי אלאונורה סגלוסיו, רוזי מסינה ומיכלאנג'לו נארי. השיר הופק ונכתב על ידי דניאל מנדלמן יחד עם כתיבתה של סוואנה פיליאו. השירים "Shine and Glow", שמשמש כשיר שינוי הצורה, ו-"Home with You" הופקו ונכתבו גם על ידי מנדלמן, כאשר הם בוצעו בשפה האנגלית על ידי מיה מארי.

== קבלה ==
מספר ימים לאחר השקת הסדרה, היא הייתה במקום הראשון בנטפליקס במעל 50 מדינות ברחבי העולם בקטגוריית סדרות הטלוויזיה לילדים הנצפות ביותר. לי בראון סקר את העונה הראשונה של הסדרה באתר "The Review Geek" והעניק לה 6.5 כוכבים מתוך 10. הוא שיבח בסקירה את העלילה, את הייחודיות של הדמויות הראשיות ואת הפרטים הקטנים בהנפשה.

== מדיה ומוצרים נלווים ==
בספטמבר 2023 סטראפי שיתף שבהשראת הסדרה תהיה תוכנית רישוי שתכלול מוצרים שונים. במרץ 2024 שיתף מטאו אוליבטי, סמנכ"ל המכירות והאסטרטגיה של Rainbow S.p.A, שבין המוצרים שיהיו לסדרה יכללו מזון ממותג, צעצועים ופריטי בית ספר. ביריד Bologna Children's Book Fair שהתרחש באפריל 2024, הוצגו לראשונה מספר מוצרים של הסדרה, אשר כוללים חוברות פעילות וספרי מדבקות.

לסדרה יש עמודים ברשתות החברתיות פייסבוק, אינסטגרם וטיקטוק, ואף יש לה ערוץ יוטיוב. כמו כן לסדרה יש אתר רשמי שכולל סרטונים, פעילויות, מידע על הדמויות ובלוג.

== קישורים חיצוניים ==
* 

== הערות שוליים ==

קטגוריה:סדרות הנפשה ממוחשבת
קטגוריה:סדרות הנפשה איטלקיות
קטגוריה:סדרות הנפשה קנדיות
קטגוריה:נטפליקס: תוכניות וסדרות
קטגוריה:סדרות טלוויזיה על בנות ים
קטגוריה:סדרות פנטזיה
קטגוריה:סדרות פנטזיה קנדיות
קטגוריה:סדרות קומיות
קטגוריה:סדרות קומדיה קנדיות
קטגוריה:תוכניות טלוויזיה שעלו לשידור בשנות ה-2020
קטגוריה:סדרות טלוויזיה קנדיות שעלו לשידור בשנות ה-2020